Torsdag eftermiddag udbrød der brand i en kornsilo i Vester Hassing - Øst for Nørresundby.

Branden blev opdaget torsdag eftermiddag i et korntørreanlæg ved DLG på Aslundvej 43 i Vester Hassing. Aalborg Beredskab er torsdag eftermiddag på stedet i færd med at slukke branden. Det sker, ved at kornet lukkes ud af siloen og slukkes løbende. Der har også været en stigevogn fra Aalborg på stedet, så brandmændene kunne komme op og kigge ned i siloen for at sikre, at branden ikke udvikler sig yderligere. De 10 brandmænd på stedet har nu ilden under kontrol. Det fortæller vagthavende indsatsleder Peter Reinau.